CELEX: 32013R0924
Language: sl
Date: 2013-09-25 00:00:00
Title: Izvedbena uredba Komisije (EU) št. 924/2013 z dne 25. septembra 2013 o odprtju in upravljanju tarifnih kvot Unije za kmetijske proizvode s poreklom iz Srednje Amerike

26.9.2013   
            
            
               SL
            
            
               Uradni list Evropske unije
            
            
               L 254/6
            
         IZVEDBENA UREDBA KOMISIJE (EU) št. 924/2013
   z dne 25. septembra 2013
   o odprtju in upravljanju tarifnih kvot Unije za kmetijske proizvode s poreklom iz Srednje Amerike
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 2012/734/EU z dne 25. junija 2012 o podpisu Sporazuma o pridružitvi med Evropsko unijo in njenimi državami članicami na eni strani ter Srednjo Ameriko na drugi strani in o začasni uporabi dela IV Sporazuma glede trgovinskih zadev (1) ter zlasti člena 6 Sklepa,
   ob upoštevanju naslednjega:
   
               (1)
            
            
               S Sklepom 2012/734/EU je bil odobren podpis Sporazuma o pridružitvi med Evropsko unijo in njenimi državami članicami na eni strani ter Srednjo Ameriko na drugi strani (v nadaljnjem besedilu: Sporazum) v imenu Evropske unije. V skladu s Sklepom 2012/734/EU je treba Sporazum uporabljati začasno do zaključka postopkov za njegovo sklenitev. Sporazum se začasno uporablja od 1. avgusta 2013.
            
         
               (2)
            
            
               Dodatek 2 k Prilogi I k Sporazumu se nanaša na uvozne tarifne kvote EU za blago s poreklom iz Srednje Amerike. Zato je treba za takšne proizvode odpreti tarifne kvote.
            
         
               (3)
            
            
               Tarifne kvote bi morala upravljati Komisija po načelu „prvi pride, prvi dobi“ v skladu z Uredbo Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (2). Za uveljavitev tarifnih koncesij, določenih v tej uredbi, bi moralo biti proizvodom iz Priloge priloženo dokazilo o poreklu, kakor je določeno v Sporazumu. Priloga I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (3), kakor je bila spremenjena z Izvedbeno uredbo Komisije (EU) št. 927/2012 (4), vsebuje nove oznake KN, ki se razlikujejo od tistih iz Sporazuma. Zato bi se morale nove kode odražati v Prilogi k tej uredbi.
            
         
               (4)
            
            
               Ker začne Sporazum veljati 1. avgusta 2013, bi se morala ta uredba začeti uporabljati istega dne.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Tarifne kvote Unije so odprte za blago s poreklom iz Srednje Amerike, navedeno v Prilogi.
   Člen 2
   Carine, ki se uporabljajo za uvoz blaga s poreklom iz Srednje Amerike, navedenega v Prilogi, v Unijo, se začasno prekličejo v okviru ustreznih tarifnih kvot iz Priloge k tej uredbi.
   Člen 3
   Proizvodom iz Priloge je priloženo dokazilo o poreklu, kakor je določeno v Dodatku 3 k Prilogi II k Sporazumu.
   Člen 4
   Tarifne kvote iz Priloge upravlja Komisija v skladu s členi 308a do 308c Uredbe (EGS) št. 2454/93.
   Člen 5
   Ta uredba začne veljati tretji dan po objavi v Uradnem listu Evropske unije.
   Uporablja se od 1. avgusta 2013.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. septembra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 346, 15.12.2012, str. 1.
   
      (2)  UL L 253, 11.10.1993, str. 1.
   
      (3)  UL L 256, 7.9.1987, str. 1.
   
      (4)  UL L 304, 31.10.2012, str. 1.
   
      PRILOGA
      Ne glede na pravila za razlago kombinirane nomenklature se šteje, da ima besedilo poimenovanja teh proizvodov zgolj okvirno vrednost, področje uporabe preferencialne sheme pa je v okviru te priloge določeno z oznakami KN, kot obstajajo v času sprejetja te uredbe.
      
                  Zaporedna št.
               
               
                  Oznaka KN
               
               
                  Poimenovanje blaga
               
               
                  Obdobje veljavnosti kvote
               
               
                  Obseg letne kvote
                  (v tonah neto mase, če ni določeno drugače)
               
            
                  09.7300
               
               
                  0201
                  0202
               
               
                  Meso, goveje, sveže, ohlajeno ali zamrznjeno
               
               
                  Od 1.8.2013 do 31.12.2013
               
               
                  3 959 (1)
                  
               
            
                  Od 1.1.2014 do 31.12.2014 in za vsako nadaljnje obdobje od 1.1. do 31.12.
               
               
                  9 975 (1)
                      (2)
                  
               
            
                  09.7301
               
               
                  0703 20
               
               
                  Česen
               
               
                  Od 1.8.2013 do 31. 12. 2013
               
               
                  230
               
            
                  Od 1.1.2014 do 31.12.2014 in za vsako nadaljnje obdobje od 1.1. do 31.12.
               
               
                  550
               
            
                  09.7302
               
               
                  0711 51
               
               
                  Gobe iz rodu Agaricus, začasno konzervirane, vendar kot takšne neprimerne za takojšnjo prehrano
               
               
                  Od 1.8.2013 do 31.12.2013
               
               
                  115
               
            
                  2003 10
               
               
                  Gobe iz rodu Agaricus, pripravljene ali konzervirane drugače kot v kisu ali ocetni kislini
               
               
                  Od 1.1.2014 do 31.12.2014 in za vsako nadaljnje obdobje od 1.1. do 31.12.
               
               
                  275
               
            
                  09.7303
               
               
                  1006 20 15
                  1006 20 17
                  1006 20 96
                  1006 20 98
               
               
                  Oluščen riž, dolgozrnat
               
               
                  Od 1.8.2013 do 31.12.2013
               
               
                  8 334
               
            
                  1006 30 25
                  1006 30 27
                  1006 30 46
                  1006 30 48
                  1006 30 65
                  1006 30 67
                  1006 30 96
                  1006 30 98
               
               
                  Manj brušen ali popolnoma brušen riž, dolgozrnat
               
               
                  Od 1.1.2014 do 31.12.2014 in za vsako nadaljnje obdobje od 1.1. do 31.12.
               
               
                  21 000 (3)
                  
               
            
                  09.7304 (4)
                  
               
               
                  2208 40 51
                  2208 40 99
               
               
                  Rum in druga žganja, dobljena z destilacijo fermentiranih proizvodov iz sladkornega trsa, v embalaži s prostornino več kot 2 litra
               
               
                  Od 1.8.2013 do 31.12.2013
               
               
                  2 917 hektolitrov (izraženo kot ekvivalent čistega alkohola)
               
            
                  Od 1.1.2014 do 31.12.2014 in za vsako nadaljnje obdobje od 1.1. do 31.12.
               
               
                  7 300 hektolitrov (izraženo kot ekvivalent čistega alkohola) (5)
                  
               
            
                  09.7305
               
               
                  0710 40
                  0711 90 30
                  2001 90 30
                  2004 90 10
                  2005 80
               
               
                  Sladka koruza
               
               
                  Od 1.8.2013 do 31.12.2013
               
               
                  600
               
            
                  Od 1.1.2014 do 31.12.2014 in za vsako nadaljnje obdobje od 1.1. do 31.12.
               
               
                  1 560 (6)
                  
               
            
                  09.7306
               
               
                  1108 14 00
               
               
                  Škrob iz manioke
               
               
                  Od 1.8.2013 do 31.12.2013
               
               
                  2 084
               
            
                  Od 1.1.2014 do 31.12.2014 in za vsako nadaljnje obdobje od 1.1. do 31.12.
               
               
                  5 000
               
            
                  09.7307 (4)
                  
               
               
                  1701 13
                  1701 14
                  1701 91
                  1701 99
               
               
                  Sladkor iz sladkornega trsa ali sladkorne pese ter kemično čista saharoza, v trdnem stanju, razen surovega sladkorja, ki ne vsebuje dodanih snovi za aromatiziranje ali barvil
               
               
                  Od 1.8.2013 do 31.12.2013
               
               
                  62 500 (izraženo kot ekvivalent surovega sladkorja)
               
            
                  1702 30
               
               
                  Glukoza in glukozni sirup, ki ne vsebuje fruktoze, ali ki v suhem stanju vsebuje manj kot 20 mas. % fruktoze
               
               
                  Od 1.1.2014 do 31.12.2014 in za vsako nadaljnje obdobje od 1.1. do 31.12.
               
               
                  154 500 (izraženo kot ekvivalent surovega sladkorja) (7)
                  
               
            
                  1702 40 90
               
               
                  Glukoza in glukozni sirup, razen izoglukoze, ki v suhem stanju vsebuje vsaj 20 mas. %, vendar manj kot 50 mas. % fruktoze, razen invertnega sladkorja
               
            
                  1702 50
               
               
                  Kemično čista fruktoza
               
            
                  1704 90 99
               
               
                  Drugi sladkorni proizvodi, ki ne vsebujejo kakava
               
            
                  1702 90 30
                  1702 90 50
                  1702 90 71
                  1702 90 75
                  1702 90 79
                  1702 90 80
                  1702 90 95
               
               
                  Drugi sladkorji, vključno invertni sladkor in drugi sladkorji in druge mešanice sladkornih sirupov, ki v suhem stanju vsebujejo 50 mas. % fruktoze, razen kemično čiste maltoze
               
            
                  1806 10 30
                  1806 10 90
               
               
                  Kakavov prah, ki vsebuje 65 mas. % ali več saharoze ali izoglukoze, izražene kot saharoza
               
            
                  ex 1806 20 95
               
               
                  Drugi proizvodi v blokih, ploščah ali palicah, mase več kot 2 kg, ali v obliki tekočine, paste, prahu, granul ali podobnih oblikah, v razsutem stanju ali v izvirnih pakiranjih z maso nad 2 kg, ki vsebujejo manj kot 18 % mas. % kakavovega masla in 70 mas. % ali več saharoze
               
            
                  ex 1806 90 90
               
               
                  Druga čokolada in drugi prehrambeni proizvodi, ki vsebujejo kakav, z vsebnostjo 70 mas. % ali več saharoze (vključno z invertnim sladkorjem, izraženim kot saharoza)
               
            
                  1901 90 99
               
               
                  Drugi prehrambeni proizvodi iz moke, drobljenca, zdroba, škroba ali sladnega ekstrakta, ki ne vsebujejo kakava ali ga vsebujejo manj kot 40 mas. %, preračunano na popolnoma odmaščeno osnovo; drugi prehrambeni proizvodi iz blaga iz tarifnih številk 0401 do 0404, ki ne vsebujejo kakava ali ga vsebujejo manj kot 5 mas. %, preračunano na popolnoma odmaščeno osnovo
               
            
                  2006 00 31
                  2006 00 38
               
               
                  Sadje (razen tropskega sadja in ingverja), vrtnine, oreški (razen tropskih orehov), sadne lupine in drugi deli rastlin, konzervirani v sladkorju (odcejeni, glazirani ali kristalizirani)
               
            
                  2007 91 10
                  2007 99 20
                  2007 99 31
                  2007 99 33
                  2007 99 35
                  2007 99 39
               
               
                  Džemi, sadni želeji, marmelade, sadni pireji ali pireji iz oreškov in sadne paste ali paste iz oreškov, dobljeni s toplotno obdelavo
               
            
                  ex 2009
               
               
                  Sadni sokovi (razen paradižnikovega soka, sokov iz tropskega sadja in mešanic sokov iz tropskega sadja) in zelenjavni sokovi z vrednostjo do vključno 30 EUR na 100 kg neto mase, nefermentirani in ki ne vsebujejo dodanega alkohola, ki vsebujejo 30 mas. % ali več dodanega sladkorja
               
            
                  ex 2101 12 98
                  ex 2101 20 98
               
               
                  Pripravki na osnovi kave, pravega čaja ali maté čaja, ki vsebujejo 70 mas. % ali več saharoze
               
            
                  ex 2106 90 98
               
               
                  Druga živila, ki niso navedena ali zajeta na drugem mestu, ki vsebujejo 70 mas. % ali več saharoze
               
            
                  3302 10 29
               
               
                  Mešanice dišav in mešanice na osnovi ene ali več teh snovi, ki se uporabljajo v industriji pijač, ki vsebujejo vse arome, značilne za določeno vrsto pijače, z volumsko vsebnostjo alkohola, ki ne presega 0,5 vol. %
               
            
         (1)  Količina je izražena kot ekvivalent mase klavnega trupa, pri čemer je 100 kg mesa s kostmi enako 70 kg mesa brez kosti.
      
         (2)  S povečanjem 475 ton na leto od 1. januarja 2015.
      
         (3)  S povečanjem 1 000 ton na leto od 1. januarja 2015.
      
         (4)  Uporablja se za države Srednje Amerike, razen za Panamo.
      
         (5)  S povečanjem 300 hektolitrov (izraženo kot ekvivalent čistega alkohola) na leto od 1. januarja 2015.
      
         (6)  S povečanjem 120 ton na leto od 1. januarja 2015.
      
         (7)  S povečanjem 4 500 ton (izraženo kot ekvivalent surovega sladkorja) na leto od 1. januarja 2015.